# data[].attributes.body
Draga učiteljica Doris!
Najprej vas lepo pozdravljam. Čeprav ne hodim v šolo, mi čas kar hitro mineva. Ni me strah, pogrešam pa družbo prijateljev,košarko in obisk starih staršev. Malo pa me je strah za stare starše. Naloge opravljam brez težav. Upam, da ste zdravi in se kmalu vidimo. Hvala za vašo skrb.
Vaš učenec Mark.

# data[].attributes.body
Draga učiteljica

Življenje se mi je obrnilo na glavo. Kar naenkrat ne hodim več v šolo. Vse počnem od doma. Všeč mi je tak način življenja. Zjutraj vstanem kadar želim, pojem zajtrk po svoji izbiri in se poigram z bratcem in s sestro. Lepo nam je, ker smo skupaj doma in imamo veliko časa en za drugega. Večino dneva sem odzunaj na pustolovskih potepih. Pomagam tudi staršem na vrtu in skrbim za svojega konjička in tri mucke. Vzamem si čas tudi za domačo nalogo in rešujem vaje na računalniku. To je veliko bolj zabavno kot pisanje na list. Zelo pogrešam sošolce, okolico šole in vas učiteljica. Najbolj pogrešam vaš pozdrav za dobro jutro, pisanje po tabli in razlaganje. Kljub vsemu mi ni dolgčas in mi zmanjkuje časa za učenje. Želim si, da bi se šolali od doma in okrog hodili brez mask in se družili.

Upam, da se čim prej vidimo …

# data[].attributes.body
Pozdravljena učiteljica!

Prvi teden je hitro minil. Zjutraj sem delala stvari za šolo, popoldne pa sem z mamo hodila na sprehode v rolerjih, nabirala rože, mami pomagala rezati sivke in se igrala z muco Lili. Mama mi je tudi pokazala kako se zamesi kruh, delale smo njoke z marmelado in pekle palačinke. Zelo všeč so mi bile domine poštevanka. Razmišljam o svojih prijateljicah in pogrešam šolo. Strah me je, da bi vsi zboleli. Rada bi, da bi imeli več poizkusov in iger. Upam, da se kmalu vidimo.

Neli Lah

# data[].attributes.body
Pozdravljena učiteljica Doris!

Res je minil prvi teden šole na daljavo, kateri mi je povzročil veliko zmedo predvsem pri pisanju domačih nalog in njihovih razlag, vendar sva skupaj z mamo zbrali veliko moči in naloge vsak dan sproti rešujeva. Domače naloge rešujeva predvsem v popoldanskem času, ko mama pride domov iz službe. Naloge se mi zdijo zelo zanimive in poučne, v prihodnjem tednu bi želela še več besedilnih nalog z vprašanji kot je Covid in Korončki. Teden sem preživela predvsem doma v družbi babice in ji pomagala pri hišnih opravilih, predvsem pa pri peki kruha. Včasih razmišljam in me je tudi strah, da še dolgo ne bomo sedli v šolske klopi, da še dolgo ne bom videla svojih sošolcev, predvsem pa vas učiteljica Doris, v upanju, da se kmalu vidimo.

Lepo vas pozdravljam, vaša učenka Loti.

# data[].attributes.body
Draga učiteljica Doris!

Učenje na daljavo mi je zelo všeč, ker se je vsak dan za učit matematiko. Matematika pa mi je pri srcu. Všeč pa mi je, ker naloge niso lahke. Ko pa končam delati, grem ven in se ukvarjam veliko s športom, pomagam  na vrtu in se igram veliko različnih iger s sestrico Mijo. Draga učiteljica Doris komaj čakam, da gremo nazaj v šolo, da se vidimo!

Lep pozdrav Jaka!

# data[].attributes.body
Pozdravljeni!

Ta teden je bil bolj poseben kot običajen teden.Ta teden sem počela veliko stvari. Hodila sem po gozdu, šivala, igrala s sestro in pomagala nonotu kopati na vrtu. Vsak dan sem opravljala šolske obveznosti. Všeč mi je bilo, da sem bila veliko več prosta. Največ težav mi je povzročala karantena, ker se nisem smela družiti s prijateljicami. Strah me je, da bo nono zbolel za korona virusom, ker je že starejši. V naslednjem tednu si želim čim manj slovenščine in čim več matematike.

Ostanite čim bolj zdravi,

vaša učenka Lana

# data[].attributes.body
Draga učiteljica Doris!

Pretekli teden smo preživeli lepo. Zložili smo 999 puzel od tisočih, eno smo izgubili. Vsako jutro sem napisal nalogo, ki ste nam jo poslala. Nato sem šel delat kurnik. Lepo mi je bilo,ko sem barval les. Imeli nismo nobenih težav in nas ni bilo strah koronavirusa. Razmišljamo, da bi zložili sestrine puzle. Pravzaprav smo jih že začeli zlagati. V naslednjem tednu si želim, da bi igral poučne igrice. Lepo vas pozdravljam.

# data[].attributes.body
MOJ  TEDEN  DOMA

Ta teden je bil prav poseben. Namesto, da smo šli v ponedeljek v šolo, smo ostali  kar  doma. Zjutraj sem se zbudila in takoj po zajtrku, ob 8:20 začela z reševanjem nalog, ki smo jih dobili od učiteljice po elektronski pošti. Nalogo sem hitro končala, saj mi je bilo zelo zanimivo. Ob 12:00 nam je mama pripravila kosilo in vsak dan smo šle po kosilu na  sprehod. To mi je bil najlepši del dneva, saj smo se vedno ustavile še na travniku, kjer smo se malo razgibale, delale stoje in drugo. Po sprehodu sva s sestro ostale še malo zunaj in igrale košarko. Moj očka nam je naredil  čisto pravi koš. Tudi s starši smo vsako popoldne igrali košarko. Bilo je zelo zabavno. V tem tednu smo sestavili dve sestavljanki. Ena je iz 1000 koščkov, druga pa iz 500 koščkov. Doma mi je zelo lepo, čeprav pogrešam tudi sošolke in učiteljico. Z veseljem delam vse nalogi, najbolj pa mi je bila všeč naloga KOMBINATORIKE in poizkus prikaza obolenja z virusom. Ker smo doma, nas ni strah obolenja. Moramo pa upoštevati pravila higiene in druženja. Mama pravi, da se bomo sedaj en čas zabavali in družili samo, ko se bomo pa zopet lahko videti, bomo še toliko bolj veseli. Želim si, da bi drugi teden delali še kakšno nalogo od KOMBINATORIKE in druge zanimive naloge.